Indlæg på Sparekassen Sjælland-Fyns generalforsamling torsdag d. 9. marts 2023

Mit navn er Bjarne Kongsted.

Jeg har bedt om ordet på Sparekassens generalforsamling, som er repræsentant for Dansk Aktionærforening. Vi er en forening og interesseorganisation for ca. 18.000 medlemmer der repræsenterer de private investorers interesser, blandt andet på danske selskabers generalforsamlinger.

Vi har et mål, om at deltage på ca. 50 generalforsamlinger om året ud over hele landet. Og Sparekassen Sjælland-Fyns generalforsamling er en af dem vi gerne deltager i, ligesom vi har gjort tidligere.

Vores forening går selvsagt ind for at øge aktionærdemokratiet. Det gør vi blandt andet ved at give møde på selskabernes generalforsamlinger og fortælle lidt om vores holdning til selskabets drift, forsøge at ”oversætte” resultaterne og sætte dem i kontekst, være bevidste om vores rolle som repræsentant for de private investorer, og forholde os kritisk, men konstruktivt til virksomheden og dennes omverden.

Vi har ikke nødvendigvis forstand på at drive en virksomhed/Sparekasse og blander os heller ikke i den daglige drift. Det er der folk, der er ansat til. Men vi er medejere og vi kan forholde os til resultaterne, til strategien, til ledelsen, herunder ledelsens aflønning og vi har ligeså en holdning til større sager i og omkring virksomheden og også virksomhedens ry og rygte i offentligheden.

Ved regnskabets fremlæggelse udtrykte den administrerende direktør Lars Petersson stor optimisme for Sparekassens fremtid. Det er som aktionær altid dejligt at høre. Der et jo oftest ledelsens forventninger til fremtiden der er med at fastsætte kursen på en aktie.

Nu er der ikke den store forskel på Sparekassens aktiekurs i dag og hvad den var for 1 år siden. Og det siger jeg fordi vi på generalforsamlingen for 1 år siden fik at vide at Sparekassen var den mest stigende bankaktie på Børsen. Det kan man vist ikke sige i år, hvor Danske Bank aktien er steget op mod 50%, Jyske Bank 60% og Bank Nord også omkring de 50%. Og når jeg nævner disse 3 pengeinstitutter er det for de alle 3 er repræsenteret her i Holbæk, hvor sparekassen som bekendt har hovedkontoret liggende. Men lad os håbe at vi i det kommende år kan se en lignende stigning.

Sidste år sagde jeg på generalforsamlingen at det var et meget flot resultat som Sparekassen havde præsteret, og det samme kan jeg såmænd også sige i år.

Tak for ordet.

08-03-2023 Bjarne Kongsted

Efterskrift:

Generalforsamlingen afholdes i Holbæk

Dirigent Bo Holse

Med meget kort varsel valgte bestyrelsesformand Thomas Kullegaard ikke at genopstille til bestyrelsen.

Adm. direktør Lars Pettersson svarede på de fleste af spørgsmålene

Sparekassen er underrepræsenteret med hensyn til kvinder i den øverste ledelse. Der er ingen….

Lars Pettersson svarede at det kun er et spørgsmål om tid.

Sparekassen vil udvide servicen og fortsat åbne nye filialer

Man vil arbejde på det lokale fællesskab.

”kunderne stormer ind”